Der findes ikke et register over, hvem du skylder penge. Du er derfor nødt til at se på flere forskellige sider for at være sikker på, at du får al gælden med. Først og fremmest kan du se på skat.dk. Der finder du en oversigt under renteudgifter og restgæld på alle dem, Skat har registreret, at du skylder penge. Derefter kan du se på KreditStatus, hvor lånene hos en række finansielle selskaber er registeret. Derudover bør du selvfølgelig også se på dine kontoudtog, din e-boks, din mail og gennemgå dine skuffer for at være sikker på, at du har fået alle lån med.